paragraph_text: Lijepo je biti benediktinka je hrvatski dokumentarni film o benediktinkama u Trogiru. Snimljen je i montiran u HRT centru Split, i pripovjedač je glumac Ivo Perkušić. Mjesto radnje je u najstariji hrvatski benediktinski ženski samostan, koji je zalaganjem biskupa Ivana i darovnici trogirskih građana i plemića osnovan 1064. godine. U ovom su dokumentarnom filmu trogirske benediktinke prvi put otvorile javnosti vrata svoje klauzure. Benediktinke žive i rade u molitvi i tišini i pristup su dopustile za potrebe snimanja dokumentarnog filma. Gledatelj u filmu vidi kako je organiziran njihov život, koja duhovna i kulturna naslijeđa čuvaju u baroknoj crkvi i unutar samostana sv. Nikole. U filmu upoznajemo četiri sestre benediktinke u nekoliko sfera njihova života. Susreti s Trogiranima, dok benediktinke rade krunice i suvenire, blaguju i peku kolače, te život određen molitvom.